Posted by Jukka Kemppinen at torstaina, huhtikuuta 09, 2009\nNimetön torstaina, 09 huhtikuuta, 2009\nIsäukon romutallissa on edelleen 1928 lahjaksi saamansa Pyrkijä. Polkupyörä.\nVanteet ja kumit ovat uudenmpaa vuosikertaa, mutta satula jousineen että runkoinen on alkuperäisessä kunnossaan.\nResenttikin romutallista löytyy kun oli parempi kuin muut K-kaupan myymät polkupyörät.\nEikös se ollut Jawa eikä Java...\nPetja Jäppinen torstaina, 09 huhtikuuta, 2009\nMinä en myöskään ole koskaan kiinnostunut moottoripyöristä tai autoista muutoin kuin esteettisesti.\nLiikkumista varten olen suunnitellut pedelecin rakentamista, mutta juuri kun rakenne ja osat olisivat kaikki tiedossa, iski tämä taantuma minuun.\nanonyymi A torstaina, 09 huhtikuuta, 2009\nEikos Kauhavalla ollut oillenkaan ammatappajia? Nehan yleensa kovasti kiinnostivat popikalapsia,\nmyos Eltsun ajoissa.\nToipila torstaina, 09 huhtikuuta, 2009\nStadilainen poikani kävi kerran landella koulua noin puoli vuotta.\nKun kysyin, että mistä siellä koulukaverit oikein keskenään juttelevat, että onko erilaista kuin stadissa?\nKundi vastasi, että pääpuheenaihe on se, että kun mopo on rikki. Ja häntä ei paljonkaan kiinnosta tämä aihe.\nTurmelus torstaina, 09 huhtikuuta, 2009\nKarkeasti kiroo vaari - vaarilla on Jaguari, kertoo myös mainitun pyörän ominaisuuksista.\nkariav torstaina, 09 huhtikuuta, 2009\nJawa oli kehittyneempi versio CZ:sta. "CZ" on pienellä merkittynä Jawan logossa.\nSesetin olen nähnyt viimeksi toiminnassa Onni Suurosen surmanajokirnussa.\nJawoja oli 250- ja 350-kuutioisina, jälkimmäinen kaksisylinterinen. Hienoja pyöriä, varsinkin Six Days eli "siksteeni", jossa oli valmiina keltaiset kilpailunumerolaatat kuuden päivän ajoa tai Päijännettä varten.\nJawan sai pakittamaan, kun työnsi sen takaperin käyntiin.\nJawoja tehdään nykyäänkin, ja muutama vuosi sitten näkemässäni oli sama nostalginen ääni kuin 50-60-luvuilla!\nlauri huuskonen torstaina, 09 huhtikuuta, 2009\nsain jokunen vuosi sitten haltuuni\nvanhan polkupyörän.valmistaja taisi\nolla Turun Osuusliike.takalokasuo-\njan päällä rekisterikilpi.osaisko\nKemppinen tai joku muu kertoa minä\nvuosina ja miksi rekkareita käy-\ntettiin?olivatko myös fillarit kor-\ntilla heti sotien jälkeen?\ntäällä Tampereella yksi tunnetuim-\npia pyörätehtaita oli Kone ja Terä\nlähellä Tammelan toria ja Aaltosen\nkenkätehdasta.äitini isä Valfrid H.\nPadasjoelta omisti mm. tuhat heh-\ntaaria metsää,mutta oli nuuka kuin\nmikä.hän osti -40-luvulla Kone ja\nTerä -merkkisen pyörän käytettynä\npyörä siirtyi äidilleni.viimeiset\nviisitoista vuotta se on ollut\nminun käytössäni.vanteet on uusit-\ntu,muuten alkuperäiset osat.satula\njukkam torstaina, 09 huhtikuuta, 2009\nMaarata - ajo on eri laji kuin Speedway. Maarataa ajetaan raviradoilla, joitten pituus on noin kilometri ja osanottajia on enemmän kuin neljä. Nykyään kisaa ajetaan Speedway pyörillä mutta ennen pyörät olivat kirjavampaa kalustoa. Meininki on näyttävää ja vaarallista. Suorilla nopeudet lähelle kahtasataa.\nSpeedwayta ajetaan lyhyemmällä radalla, noin 400 metriä, yleensä lätkäkaukalo tyyppiset laidat, neljä osanottajaa ja neljä kierrosta. Pyörissä ei ole jarruja eikä vaihteita. Huimapäitten laji tämäkin.\nKiinnostus kaikkeen mikä pärisee ja paukkuu on kai jotenkin perinnöllistäkin, omalta faijalta se on siirtynyt minulle ja poika on ollut kaksi- ja nelipyöräisistä kiinnostunut vaikkei niitä ole mitenkään tuputettu, pikemminkin päinvastoin. Tahtoo koulunkäynti unohtua jos aika kuluu mopoa rassatessa ja isommasta pyörästä unelmoidessa.\nRiku K torstaina, 09 huhtikuuta, 2009\nKävin Solifer-mopon perällä kerran Kauhavalla Lentäjien juhannusvalvo-\njaisissa 50-luvulla. Matkaa oli yli 50 kilometriä suuntaansa.\nToisella kerralla mopomatka oli vielä pitempi, noin 200 km, kun kävimme Keski-Suomessa. Osan matkaa piti kuskin polkea mopoa hiekkaista ja mäkistä tietä pitkin, koska bensa pääsi loppumaan yöllä (eikä kaupan ovea avattu Holmströmin pelossa?), ja joku pikkuosakin taisi Soliferista pudota tielle.\nSiltä matkalta jäi mieleen lepotauko koivujen reunustamalla Virtain Herraskosken kanavalla valoisana keskikesän yönä käkien kukkuessa.\nMopoilu oli kylmää kyytiä kesälläkin. Takapuoli puutui tärinässä niin, ettei ainakaan peräpenkkiläisellä ollut mukavaa. Joskus isompana sain lainaksi velipojan pappa-Tunturin, se kyllä oli hauska kokemus.\nHomo Garrulus torstaina, 09 huhtikuuta, 2009\nMopo ei ole karannut Kemppinen, se vain näyttää siltä. oletko ollut jäähallissa kun moottoripyörä ajaa keskellä kaukaloa olevaan kangastelttaan - ja häviää.\nMinne se meni? Minne se mopo meni koska jää on edelleen siinä ja kaikki on siinä? Semmoista temppuilua osataan nykyään elävässäkin elämässä; ei mopo siis karkaa vaan se - häviää.\nPääsiäistä - ylösnousemusta ja sen sellaista\nLeevi and leavings korvissa: poika nimeltä Päivi\n(mutta en edelleenkään ole lesbo, lesboksessa asui ilmeisesti myös heteroita)\nTästä on nyt jo ainakin yli 15 vuotta aikaa, kun eräs tuttu vähän yli 60 v. kundi budjasi Krunikassa.\nYhtenä kevätaurinkoisena viikonloppuna hän kaivoi klitsusta esiin vanhan Helkama-fillarin ja lähti feloomaan Kaivarin ympäri. Reissu kävi voimille, kun pyörän polkimetkin tuntuivat älyttömän raskailta sotkea.\nTakaisin tullessa Krunikaan päin kaveri päätti oikaista Meritullinkadun kautta yksisuuntaista liikennettä vastaan, kun katu vaikutti hiljaiselta.\nNo tietenkin kohta tuli poliisiauto vastaan ja pysäyttivät.\nTunetteko liikennemerkkejä, kysyivät skoudet.\nKyllä tunnen, vastasi uupunut pyöräilijä ja jatkoi, että mitenkä voin auttaa.\nJatkokeskustelu muuttui hieman kylmäkiskoiseksi.\nRienzi torstaina, 09 huhtikuuta, 2009\n1970-luvun pienessä kaupungissa mopot olivat tukevasti alaikäisen koulupojan mielestä mahdollisimman tylsiä, niistä tulivat mieleen vain tupakkaräkäiset amislaiset tai yhteiskuntaopin kirja, jossa yhteiskuntaluokkia kuvattiin mm. mummolla ja potkukelkalla, mopoilevalla metsurilla, autoilevalla kravattimiehellä ja (ilman livreitä esiintyvän, Anonyymi 22!) kuskin avaamasta ovesta uima-allaspihalle astahtavalla sikarikapitalistilla.\nMoottoripolkypyörä... Lasteni Saksan-tädin mies ajalee kesäisin Savossa moottoriavusteisella polkupyörällä, samantapaisella, jota TM per 1.4. esittelee hybridipyörätestinsä tietolaatikossa. Mikähän sellaisen nimeksi vakiintuu, kun mopo-termi on jo varattu?\nKemppinen kirjoitti: "Kun pyörän sarvissa oli enoni Kalle, pikkupojat kirittivät raitilla: ”Kalle lujaa!”\nJa niinkö, että kun pyörän tie vei Annan luo riiulle, pojat kehottivat: "Kosi Annaa!"\nJarMom torstaina, 09 huhtikuuta, 2009\nTäytyy olla ikuisesti kiitollinen vanhemmilleni etteivät ostaneet minulle mopoa kauheasta vinkunastani huolimatta. Olisin tuolloin ollut nopeasti vainaja mopollani.\nMopoista muistuu mieleeni Johannes Virolainen, joka kielsi Kollaan porukoilta kokoontumisen muistomerkille, ja kielsi armeijan tilojen käytön ja soittokunnan soiton ja ruokailun ja vaikka mitä, vedoten joihinkin N-liiton suhteisiin.\nIsäni kertoi tapauksesta, jolloin paikalta olisi kolme mopomiestä lähtenyt hakkaamaan Lohjalle Virolaisen. Juuri ennen Lohjaa olivat peruneet hankkeen, joskin kuulema joku vasemmistokapiainen olisi asiasta ilmoittanut poliisille ja nämä pysäyttäneet miehet ja rauhoitelleet. Viina ja mopo eivät sovi yhteen. Olisivat olleet miehiä ja hakanneet Virolaisen selvin päin. Putkassa yö, pitkän ajomatkan jälkeen, ei varmaankaan tuntunut hyvälle.\nAntti torstaina, 09 huhtikuuta, 2009\nLiittyy vähän edellisiin (kirjoihin, joiden lukemista karttaa) ja vähän mopoihin. Pirsigin "Zen and the Art of Motorcycle Maintenance" oli kirja, jota "kaikki" kehuivat, joten ei sitten tullut aikanaan luettua. Onneksi kymmenisen vuotta sitten päätin lukaista ja kannattihan se (taisi olla jostain syystä ennen tai jälkeen raamatun uuden käännöksen). Hyödyllisiä ajatuksia kaikille, jotka joutuvat jonkinlaista käyttöohjetta kirjailemaan.\nMopon avullahan Suomi rakennettiin. Metsurit, kirves- ja kaivosmiehet ym kulkivat mopolla kaikkialle. Vielä 70-luvulla mopo oli lyömätön Lapissa kesäaikaan, sillä moottoripyörät olivat liian raskaita selkosille. Mönkijöitä taitavat nykyisin käyttää? Lapsuudessa äijät kävivät metsällä mopolla ja repussa kuskattiin pystykorva (se karvainen), pää mukavasti näkyvillä.\nMuuten, mikä on sen "tötterön" (eräänlainen visiiri) nimi, jota kuskit käyttivät maaseudulla vielä 70-luvulla? Edestä auki. Jawa, reppu, nahkakypärä ja tuo tötterö oli aika tyylikäs yhdistelmä.\nIlkka Pasanen torstaina, 09 huhtikuuta, 2009\nTämmöistä tietoa löytyi netistä:\nKun isoisä polkupyörää ajaa sai\nElokuun 29. vuonna 1915 oli raisiolaiselle puuseppä Matti Anselm Vainiolle päivä, jolloin hänelle avautui aivan uudenlainen vapaus. Tuolloin Raision piirin kruununnimismies K.V.Törrönen myönsi 31-vuotiaalle miehelle luvan ajaa polkupyörää!\nTosin ei Vainio sentään minne tahansa fillarillaan saanut huristaa:\n...oikeutetaan täten esteettömästi matkustelemaan omistamallaan polkupyörällä, jossa on tehdasnumero 323327 ja ajonumero 3280, Suomessa, Turun ja Porin läänissä..."\nTelemakhos torstaina, 09 huhtikuuta, 2009\nTämä kuva saa minut aina liikuttumaan. Naapurin poika R. istuu pyörän päällä. Kuvan tekee valoisaksi päähenkilö, oikealla oleva herrasmies sanko kädessään. Kuvan ottamista ennen oli muistaakseni keskusteltu siitä, voiko kuravedellä pestä prätkää. Ei kannata, totesimme yhdessä, mutta Nopon voi pestä (Nopo = punainen muovimopo).\nLuulen, että kiinnostus äänekkäisiin teknisiin laitteisiin on myös jotenkin luonnekysymys. Heikki tykkäsi hengailla mukana, mutta ei hinkunut kyytiin. Katselin vähän aikaa sitten, miten poikani veistelevät. Toinen tarttui jo aivan pienenä työkaluihin niin kuin ne olisivat aina olleet hänen kädessään. Otteissa oli jotakin selittämättömän luonnollista. Tuo sama poika on usein seuranani aina kun tuunaan nykyistä mopoani.\nMainitsemaasi kysymystä: miksi toisista tulee moottorimiehiä ja toisista taas ei? - olen minäkin pohtinut paljon.\nParas lapsuudenkaverini, jonka kanssa muun muassa rakentelimme majoja "sähköjärjestelmineen" suuntautui autoihin ja moottoripyöriin insinööriksi asti.\nHän toimi suuryhtiön teknillisenä johtajana varhaiseen kuolemaansa asti, ja harrasti henkeen ja vereen autoja ja moottoripyöriä.\nMinä valitsin oikeastaan täysin päinvastaisen uran (vaikka olin kiinnostunut lapsena samoista asioista), ja nautin kaikesta alkuperäiseen luontoon liittyvästä. Olen tyytyväinen valintaani.\n"Lasteni Saksan-tädin mies ajalee kesäisin Savossa moottoriavusteisella polkupyörällä, samantapaisella, jota TM per 1.4. esittelee hybridipyörätestinsä tietolaatikossa. Mikähän sellaisen nimeksi vakiintuu, kun mopo-termi on jo varattu?"\nPedelec. Sellaista olen tekemässä, kun saan taas rahaa.\nJukka sanoi: "Luulen, etten ole koskaan ajanut moottoripyörällä. Ei ole tehnyt mieli. Veljeni - sama juttu."\nMutta siskosipa on! Tai ei nyt ihan ajanut, mutta ollut kyydissä kumminkin. Moottoripyörää ajoi isonveljen (ei sinun) entisen tyttöystävän veli. Ikimuistoinen kokemus parikymppiselle pikkulikalle.\nNimetön perjantaina, 10 huhtikuuta, 2009\nNäinkin se meni, muistaakseni:\netukumi meni littuun\nvaari lensi hevon...pyörän päältä kauas,sangen kauas pois\nPetja Jäppinen perjantaina, 10 huhtikuuta, 2009\nÄidilläni oli Jawa.\nOudon punainen, kuin peltistä verta.\nTankin kylki kirkasta terästä.\nMoottori osin hopean harmaa, osin hiilen musta\nAjopuku mustaa nahkaa, saapashousuin.\nHassu kypärä, kuin musta muna.\nHän seisoi kuvassa, pyöräänsä nojaten, kivääri sarvia vasten leväten, kovana kuin kristalli.\nJukka Kemppinen perjantaina, 10 huhtikuuta, 2009\nAd Anonyymi: -\nketterästi ... Ossi -\nOssilla on Amirossi\nMutta eiköhän kaikkein upein prätkä ollut se lehmänmaitotölkin suikaleella motoroitu apupyöräsuhari joilla mentiin jonossa tuhatta ja sataa etupihalta takapihalle.


Me pyydämme, että keskität kaiken voimasi ylläpitämään sisäistä tasapainoasi - Sirius\nSirius 13.10.2016 20.11.2017 Kommentit pois päältä artikkelissa Me pyydämme, että keskität kaiken voimasi ylläpitämään sisäistä tasapainoasi\nSanat Kumara, joulukuu 20, 2014\nMINÄ OLEN Sanat Kumara. Olen tullut tänään uuden, tärkeän Viestin kanssa. Tiedätte, että Maa nyt on läpi käymässä hyvin vaikean jakson sen kehityksessä. Esimerkkinä tästä voimme verrata ajattelemalla joitain äkillisiä muutoksia sinun elämässäsi, kuten, että sinä menet kouluun ja tulee aika kun sinun täytyy päättää se ja alkaa aikuisena eläminen. Olet varttunut ja on aika mennä naimisiin. Joka kerta kun koet muutoksia elämässä, sinun täytyy sopetua uuteen tapaan elää ja uudelleen järjestää elämäsi sen mukaisesti. Tämä on se mitä tapahtuu Maa planeetalla nyt.\nOlemme puhunneet monia kertoja tulevista muutoksista, olemme puhunneet värähtelyjen noususta, olemme varoittaneet, että sinun täytyy muuttaa itseäsi, tietoisuuttasi ja virittää se Jumalallisen Maailman kanssa. Me toistamme kaiken tämän meidän Viesteissämme monta kertaa.\nOlet myös tietoinen, että ainoastaan ne sielut, jotka ovat virittäytyneet Jumalaan ja seisovat valmiina mennäkseen Korkeammalle Polulle, voivat jatkaa kehitystään planeetta Maassa. Ja nyt koko planeetta on siirtymässä tämän muutos prosessin viimeisiin vaiheisiin.\nJoillekin teistä tämä tila tulee olemaan suuri Jumalallinen tilaisuus nopeuttaa kehitystänne. Mutta toisille, päinvastaisesti, tulee olemaan hyvin vaikeat ajat.\nTähän mennessä jokainen teistä on jo tehnyt valinnan kuolevaisen ja kuolemattoman välillä. Olette joko sitoutuneet elämänne planeetan fyysiseen tasoon tai olette valinneet ikuisen elämän. Tähän mennessä tämän valinnan ovat kaikki sielut tehneet, jotka ovat inkarnoituneet Maapallolla. Tämä valinta ei ehkä saavuta sinun ulkoista tietoisuuttasi, mutta sinä voit epäsuorasti nähdä valinnan, jonka olet tehnyt, niistä hedelmistä, jotka ilmestyvät fyysisessä tasossa. Katso elämääsi ikäänkuin ulkopuolelta ja analysoi sitä.\nJos olet yhä kykenemätön alistamaan elämäsi Korkeimpaan Lakiin, joka on olemassa tässä Universumissa, se väistämättä ilmenee elämässäsi haluna hyötyä sivilisaatiostanne hinnalla millä hyvänsä. Joskus naapurisi kustannuksella ja vastoin tervettä järkeä pyrit ottamaan ylimääräisen palan mistä tahansa, olkoon se sitten makkara, maapalsta meren rannalla, arvostettu asema tai jotain mielihyvää. Voit olla rikas tai köyhä, terve tai sairas.\nKoko kysymys on, oletko valmis luopumaan suuren moraalin korkeista perusperiaatteista ja etiikasta saadaksesi maailmassa jotain itsesi, tai oletko valmis uhraamaan paljon maailman hyvinvoinnin hyväksi, siten, jotta maapallo voisi jatkaa sen kehitystä, ja kaikki elävät olennot voisivat elää onnellisina maapallolla.\nSe on niin vähän, mitä ihminen tarvitsee ollakseen onnellinen. Sinun tarvitsee vain virittäytyä Korkeampaan maailmaan ja elää lähimmäiseksi vuoksi.\nMonet ihmiset ajattelevat, että köyhät ja puutteenalaiset ihmiset ovat lähempänä Jumalaa, ja missä on rikkautta ja varautta, siellä on kaikki paheet ja väärinkäytökset. Ei, rakkaani, se on ominaista ajalle, että kaikki on sekaisin.\nOn ihmisiä, jotka ovat valinneet Jumalan molempien, sekä rikkaiden ja köyhien keskuudessa, ja on ihmisiä, jotka ovat heidän kyltymättömän halunsa orjia. Monet ajattelevat, että sairailla ihmisillä on heidän sairautensa, koska he ovat repineet itsensä pois Jumalasta. Ei, rakkaani, on ihmisiä, jotka ovat tehneet täysin päinvastaisia valintoja, niiden joukossa, jotka ovat sairaita ja niiden joukossa, jotka ovat terveitä.\nSiksi me kerromme teille, että on hyvin vaikea elää teidän ajallanne. Ja juuri tämän vuoksi teidän aikanne antaa suuria mahdollisuuksia kehitykseen joillekin sieluille ja tarjoaa viimeisen mahdollisuuden toisille. Tälle ajalle on luonteenomaista, että monet teistä tulevat valaistumaan läpikäymällä suuria kärsimyksiä. Monta kertaa olemme ehdottaneet, että kulkisitte kuninkaallista tietä, tietoisuutenne muutoksen polkua pitkin. Mutta te, useimmat teistä, olette valinneet vaikean polun, vaikeuksien ja onnettomuuksien, kärsimysten ja menetysten polun. No, Jumala ja Ylösnousseet Mestarit kunnioittavat teidän jokaisen valintaa.\nMe pysymme rinnallanne huolimatta siitä, mitä tahansa vaikeuksia tai kärsimyksiä teille tulee lähi tulevaisuudessa. Sinun tarvitsee vain pyytää meidän apuamme ja apu tullaan antamaan kaikille, jotka pyytävät ja rukoilevat. Suuri ihmisten karman laskeutuminen tulee tapahtumaan fyysiessä tasossa.\nValitettavasti, on hyvin vähän mitä voidaan muuttaa. Kaikki teidän uhrautuvaisuutenne ja itse-kieltäytymisenne tullaan tarvitsemaan kaikilta teiltä, jotka olette melko tietoisia asioista, jotka tapahtuvat, jotta voitte huolehtia itsestänne, lähimmäisistänne, ja niin monista sieluista kuin mahdollista tulevaisuudessa ja lähitulevaisuudessa. Ja jotkut heistä ovat täysin tuntemattomia ihmisiä teille.\nTilanne pahenee sen tosiasian vuoksi, että jopa hyvin valoisilla sieluilla ei ole mahdollisuutta saada riittävää määrää Jumalallista energiaa, joka sallisi heidän ylläpitää positiivista mieltä ja iloa sen jälkeen kun ovat olleet yhteydessä Korkeampien Maailmojen kanssa.\nSen vuoksi, ohjatkaa kaikki voimanne ylläpitämään energioiden tasapainoa sisällänne. Muista, että ulkoiset asiat seuraavat sisäistä tilaa. On monia harjoituksia ja metodeja, jotka auttavat ylläpitämään sisäistä rauhaa ja harmoniaa.\nTeidän ponnistelut, jotka ovat kartuttaneet tämän erityisen saavutuksen määrää viimeisten 10 vuoden aikana, jolloin olemme antaneet meidän Viestejämme, on välttämätön. Jokainen teistä tulee olemaan yhtä hyvä kuin kulta.\nVoitte kirjaimellisesti pysäyttää minkä tahansa hurrikaanin , minkä tahansa luonnon mullistuksen , minkä tahansa sodan tai aggression. Kaikki riippuu teidän sisäisen tasapainon ylläpidosta. Muut ihmiset, massa media, ja ympäristö tulee provosoimaan teitä ja luomaan jännitystä ja aggressiota.\nSinun tehtäväsi on muuttaa mikä tahansa negatiivisuus Rakkaudeksi ja hyvyydeksi sinun sydämesi leikkien avulla.\nMe pyydämme sinua keskittämään kaikki voimaksi ja ponnistuksesi sinun sisäisen tasapainon ylläpitämiseen lähitulevaisuudessa.\nJumala auttakoon sinua!\nMaa elää kriittisiä aikoja nyt


Nært natur og sentrum. - Huoneistot vuokrattavaksi in Tromsø, Tromssan lääni, Norja\nKodikas ja valoisa huoneisto, jossa oma sisäänkäynti. Hotelli sijaitsee rauhallisella alueella 15-20 min. kävelymatkan päässä Tromssan keskustasta. Bussipysäkki on 4 minuutin päässä. Lovely vaellusreitti välittömässä läheisyydessä.


PAKKOLUOVUTETUT ALUEET OVAT ONGELMA SUOMEN JA VENÄJÄN VÄLILLÄ\nKarjalan kysymys on saanut ansaitun paikkansa ja näkyvän ja kiistellyn julkisuutensa Suomen ja Venäjän välisissä suhteissa presidentti Vladimir Putinin Suomen-vierailun tuloksena. Vaatimus pakkoluovutettujen alueiden palauttamisesta Suomelle seurasi Putinia koko vierailun ajan ja hän osoitti havainneensa sen ja myöntävänsä ongelman olemassaolon.\nSuomalaiset tiedotusvälineet televisioista sanomalehtiin antoivat Karjala-mielenosoituksille hyvän uutisarvon ja julisteita nähtiin moneen kertaan uutisissa. Samoin Venäjän lehdet Moskovassa käsittelivät Karjalan ongelmaa näkyvästi kertoessaan Putinin vierailusta. Myös Venäjän ykköstelevision uutislähetyksessä näytettiin väläys Karjala-mielenosoituksesta Kauppatorilla.\nPääministeri Paavo Lipponen otti myös Karjalan esille keskusteluissaan Putinin kanssa lounaan aikoihin maanantaina. Lipponen sanoi MTV:n uutisille, että hän oli kiittänyt Putinia siitä, että tämä oli ymmärtänyt, että Karjala-kysymys on tärkeä suomalaisille. Lipposen uusi Karjala-myönteisyys oli vierailun yllätyksiä.\nPutin sai vastaansa ensimmäiset Karjala-mielenosoittajat jo sunnuntaina Naantalissa Kultarannan porteilla, vaikka siellä hän ei niitä ilmeisesti nähnytkään. Autosaattue sujahti lehtitietojen mukaan takaportista Kultarannan aitojen sisäpuolelle.\nHelsingissä Karjala-julisteet saivat näkyvän paikan Kauppatorin laidalla Linnanaltaan takana vastapäätä presidentinlinnaa, jonka edustalla ja pihamaalla järjestettiin maanantaiaamuna viralliset vastaanottoseremoniat. Mielenosoittajat saivat avukseen mereltä puhaltaneen tuulen, joka kantoi äänekkäät Karjala takaisin -huudot isäntäväen ja vieraiden korviin linnan pihalle. Lehtitietojen mukaan presidentti Tarja Halosen posket punehtuivat osoituksena siitä, että hän närkästyi mielenosoituksesta sen sijaan, että hän olisi pitänyt mielenilmauksia itsenäisen Suomen väestön yhtenä demokraattisena oikeutena.\nHalonen ei johdattanutkaan Venäjän presidenttiä ja tämän puolisoa linnan parvekkeelle toiseen kerrokseen, vaikka vakiintuneena tapana on ollut, että kaikki valtiovierailijat saapuvat sinne vilkuttamaan tervehdyksensä yhteiselle kansalle. Jos presidentit puolisoineen olisivat menneet parvekkeelle, he olisivat joutuneet vilkuttamaan lähinnä mielenosoittajille ja näiden Karjala-julisteille, koska muuta yleisöä ei paikalla erityisemmin ollut.\nTarton rauhan ja Aluepalautus-yhdistyksen järjestämä mielenosoitus oli koonnut useita kymmeniä osanottajia, joiden Karjala-vaatimuksista esimerkiksi Helsingin Sanomat joutui vastoin tapojaan raportoimaan. Lehti haastatteli Tarton rauhan puheenjohtajaa Martti Siiralaa. Useat sanomalehdet kirjoittivat kourallisesta mielenosoittajia tai parista kymmenestä henkilöstä.\nYllättäväksi tosiasiaksi jää kuitenkin se, että jos tuo "kourallinen mielenosoittajia" ei olisi ollut paikalla ilmaisemassa kantaansa, ei Putin olisi saanut juuri lainkaan tavallista kansaa yleisökseen. Linnan eteen ja katujen varsille ei kertynyt katselijoita satunnaisia ohikulkijoita enempää. Putin ei ollut alkuunkaan sellainen tähtiesiintyjä kuin presidentti Mihail Gorbatshov, jota katsomaan tuhannet ihmiset tungeksivat vuonna 1989, jolloin hän armollisesti ilmoitti pitänsä Suomea puolueettomana maana käynnillään Helsingissä.\nPakkoluovutetun Karjalan nousu julkisuuteen oli virallisesti Putinin ansiota, koska hän otti asian esille maanantaina lehdistötilaisuudessa Finlandia-talolla. Hän puhui Euroopan rajoista viimeisessä vastauksessaan ja viittasi suorasanaisesti ulkona linnan ja Finlandia-talon edustalla olleisiin mielenosoittajiin. Hänen mielestään he ovat väärällä asialla mutta silti heitä ei saa jättää ilman huomiota. Lisäksi Putin sanoi keskustelleensa Karjala-kysymyksestä myös presidentti Halosen kanssa vierailun aikana.\nHalonen ei puhunut sanaakaan Karjalasta eikä keskustelujen sisällöstä siltä osin. Putinin mielestä ongelmaa olisi lähestyttävä yhteistyön ja integraation merkeissä eikä rajojen siirtona. Käytännössä Putin avasi tässä kohdassa selvästi Venäjän puolelta ovet keskusteluille Karjalaa koskevista kysymyksistä.


Ydinvoimakampanja: Mitä Greenpeace tekee | Greenpeace Suomi / Greenpeace Finland\nKaiversimme graniittiseen muistomerkkiin vuonna 2010 niiden 129 kansanedustajan nimet, jotka äänestivät ydinvoiman lisärakentamisen puolesta. Muistomerkki on tehty, jotta äänestäjät muistaisivat tulevissa vaaleissa ketkä ovat tehneet vastuuttoman päätöksen tulevien sukupolvien puolesta.Ydinvoiman puolesta äänestäneiden nimet voi tarkistaa Helsingin Linnunlaulussa sijaitsevan muistomerkin lisäksi myös sivustolla www.itsekkyydenmuistomerkki.fi\nNostamme ongelmat pöydälle\nGreenpeace keskittyy voimakkaasti Suomen voimalahankkeiden turvallisuusongelmien ja muiden epäkohtien nostamiseen esille. Suomi on Ranskan lisäksi ainoa OECD -maa, jossa enää rakennetaan uusia ydinvoimaloita. Seuraamme uraanikaivos-, ydinvoimala- ja ydinjätehankkeita ja paljastamme niiden epäkohtia.\nOngelmista on turha puhua, jos niitä ei voi ratkaista. Energian fiksumpi käyttö, älykkäät energiajärjestelmät ja eri uusiutuvien energialähteiden monipuolinen lisääminen riittävät sekä fossiilisten polttoaineiden että ydinvoiman korvaamiseen tulevina vuosikymmeninä. Greenpeace kokoaa tutkimuslaitosten tietoa, teettää asiantuntijaraportteja, esittää ratkaisumalleja ja tiedottaa niistä päätöksentekijöille.\nVaikutamme päättäjiin. Olipa kyse sitten raportista, lobbaustapaamisesta tai suorasta toiminnasta, viime kädessä tavoitteemme on vaikuttaa yrityksiin ja poliitikkoihin, jotta kestävän energiantuotannon mahdollisuuksia otettaisiin käyttöön ja saastuttavaa energiantuotantoa ajettaisiin alas. Suomessa keskitymme erityisesti vaikuttamaan ydinvoimainvestointeja suunnitteleviin yhtiöihin ja varmistamaan, että poliitikot panevat toimeen lupaukset energiatehokkuuden parantamisesta ja uusiutuvan energian lisäämisestä.\n• SOK:n alueosuuskaupat HOK-Elanto ja PeeÄssä vetäytyivät Fennovoiman ydinvoimahankkeesta Greenpeacen aloitettua kampanjoinnin niitä vastaan verkossa marraskuussa 2010.\n• Euroopan unionin päätös uusiutuvan energian osuuden nostamisesta 20 prosenttiin vuoteen 2020 mennessä ei olisi toteutunut ilman Greenpeacen ja muiden ympäristöjärjestöjen työtä. Päätös on kaukana täydellisestä, mutta se on varmistanut uusiutuvan energian nopean kasvun jatkumisen EU:ssa.\n• Tehokkuusstandardien luominen sähkölaitteille on ollut Greenpeacen pitkäaikainen tavoite ja vaatimus, joka on toteutunut EU:ssa viime vuosien aikana. Tunnetuin tehokkuusvaatimus on hehkulamppujen kielto. Merkittävämpiä kuitenkin ovat suurempien energiankuluttajien, kuten ilmastointilaitteiden standardit.\n• Päätös takuuhintajärjestelmän käyttöönotosta tuulivoimalle. Takuuhintajärjestelmä on mahdollistanut tuulivoiman räjähdysmäisen kasvun monissa Euroopan maissa.\n• Greenpeace oli mukana kampanjoimassa uraanikaivoshankkeita vastaan Uudellamaalla. Hankkeet kaatuivat vuonna 2006.\n• Greenpeace oli edustettuna energiatehokkuustoimia linjanneessa toimikunnassa, jonka vuonna 2009 valmistuneeseen mietintöön saatiin useita Greenpeacen pitkään ajamia linjauksia.\n• Greenpeace keskittyi vuonna 2007 rakennusten energiatehokkuuden mahdollisuuksien käyttöönottoon, koska määräykset olivat jääneet reilusti ajastaan jälkeen. Rakennusten parempi eristäminen ja muut energiatehokkuusparannukset ovat kaikkein tärkein tapa vähentää saastuttavan energiantuotannon tarvetta. Vuoden 2007 jälkeen vaatimuksia on päätetty kiristää tuntuvasti - työtä on toki edelleen.\n• Olemme vuosien varrella paljastaneet ja nostaneet julkisuuteen lukuisia Olkiluoto 3 -hankkeessa tapahtuneita laiminlyöntejä. Salapoliisityö johti mm. vuonna 2008 Säteilyturvakeskuksen erityistarkastukseen.\n• Olkiluoto 3 -hankkeen piti olla ydinvoiman uuden tulemisen ja ranskalaisen Arevan lippulaiva. Greenpeacen julkisella toiminnalla ja tiedottamisella on ollut merkittävä rooli siinä, että hanke on sen sijaan muodostunut varoittavaksi esimerkiksi ympäri maailmaa. Eri puolilla maailmaa kymmenkunta ydinvoimahanketta on peruttu investoinnin suurten riskien vuoksi, usein viitaten suoraan Olkiluodon epäonnistumiseen. Suomessa kansalaismielipide on kääntynyt lisäydinvoimaa vastaan\n• Ennen eduskunnan ydinvoimaäänestystä kokosimme yhdessä muiden Äänestä ydinvoima historiaan -järjestöjen kanssa yli 46 000 sitoumusta ihmisiltä, jotka aikoivat äänestää eduskuntavaaleissa ydinvoiman vastustajaa.\nNyt jos koskaan on aika puhua ydinvoimasta.


SAMI HILVO: Huumorista ja ystävällisyydestä\nHuumorista ja ystävällisyydestä\nAjattelun ammattilainen Lauri Järvilehto kirjoittaa tärkeää asiaa uusimmassa postauksessaan "Se oli vitsi". Huumori ei ole hauskaa silloin kun sillä on uhri, kirjoittaa Järvilehto viisaassa kirjoituksessaan. Näinhän tämä on. "Jos tuo oli vitsi, niin miksi minua ei naurata?" on hyvä ohjenuora tilanteisiin, jossa vitsi todellakaan ei naurata.\nSuomalaisessa nykypolitiikassa kukkii huumorin kukka. Kenestä tahansa voi sanoa mitä tahansa ja kuitata sanottu huumoriksi. Homojen, lesbojen ja somalien internointi Ahvenanmaalle kuulostaa perussuomalaisten eduskuntaryhmän puheenjohtajan (Pirkko Ruohonen-Lerner) mielestä lähinnä vitsiltä. Idean isä, kansanedustaja Teuvo Hakkarainen taas on puolustanut ilmaisujaan "kansankielisinä". Viittaako Hakkarainen siinäkin rehevään huumoriin ja 'kansan' tapaan sanoa asiat, kuten ne ovat?\nSamaa 'minä sanon niinkuin asia on' -koulukuntaa edustaa mitä ilmeisimmin tanssikouluyrittäjä Taina Kovalainen. Kovalaisen kannanotto kokonaisuudessaan on nähtävissä Ajankohtaisessa kakkosessa Ylen Areenalla: Ei kehitysvammaisia minun takapihalleni! (vrt. NIMBY). Aiheen käsittely alkaa noin kohdassa 0:30:00.\nEnsin Taina Kovalainen on huolissaan asuinalueensa kulttuurihistoriallisesta arvosta, mutta vähitellen paljastuukin se, mistä Kovalainen on oikeasti huolissaan: asuntonsa arvosta. Kovalainen on huolissaan myös siitä, joutuuko hän ja hänen lapsensa lukkojen taakse, jos naapurustoon muuttaa kehitysvammaisia, joihin ihmiset eivät ole tottuneet. Mistä tämä ihminen oikeasti puhuu ja mitä hän kertoo itsestään? 'Rehellisyyden nimissä' täytyy sanoa, että minä itse olen huolissani Taina Kovalaisen lasten kasvu- ja elinympäristöstä, mutta en naapurustoon muuttavien kehitysvammaisten vaan heidän oman äitinsä takia. Taina Kovalaisen lapset pitäisi ottaa huostaan. Minusta lasten hankkiminen pitäisi olla luvanvaraista. Kaikille vanhemmuus ei vain sovi. Taina Kovalainen on siitä hyvä esimerkki.\nKovalainen on mitä ilmeisimmin päättänyt vaikuttaa asiaan ja väittää, etteivät ihmiset 'rehellisesti sanottuna uskalla avata suutaan'. Kovalainen ei ole omien sanojensa mukaan selkäänpuukottaja, puskistahuutelija tai teeskentelijä. Luojalle kiitos, että Suomessa elää vielä noin suoraselkäisiä, omien sanojensa takana seisovia ja teeskentelemättömiä ihmisiä! Mutta miksi ihmeessä minusta tuntuu Kovalaista kuunnellessani, että siinä puhuu traumatisoitunut ihminen? Onko häntä puukotettu selkään, onko hänelle huudeltu puskista ja onko hänelle teeskennelty? Pitäisikö minun suhtautua häneen jollain tavalla hellämielisemmin, jos asia on näin? Tai jos hän on vain tietämätön? Jos hän ei vain tiedä, mitä kehitysvammaisuus on?\nKovalainen lopettaa osuutensa sanoilla "tää on mun mielipiteeni, kivittäkää mut sit siitä, aivan sama". Mitä rohkeutta ihmiseltä, joka ei näytä itsekään ymmärtävän, mitä puhuu. Vinkkinä Kovalaiselle: jos tanssikoulu ei yllättäen lyökään leiville, niin kansanedustajuus (pers.) olisi seuraava luonteva askel urallasi.\nOlen miettinyt viime aikoina tuota traumatoisoitumista, mutta kansakunnan tasolla. Olen ihmetellyt puolalaista asiakaspalvelua, mutta se, tai oikeastaan sen puute ei ole juurikaan häirinnyt minua. Mutta kohtaus Poczta Polskassa eli Puolan postissa ja sen toimipisteessä sai minut raivoihini. 'Palveltavana' vanhus. Luukun toisella puolella postivirkailija, noin puolet vanhuksen iästä, olettaisin. Vanhus ei heti saa sanottua asiaansa, josta postivirkailija saa hyvän syyn huutaa ja viskoa mielenosoituksellisesti esineitä. Käsittämätöntä. Jos tämä olisi tapahtunut Suomessa, niin joku olisi varmasti puuttunut tilanteeseen. Uskokaa pois. Minä ainakin olisin. Vanhus sai asiansa hoidettua ja poistui paikalta ihmeellisen rauhallisena. Ehkä siksi, että tuo raivoava postivirkailija sentään teititteli häntä Słucham Pana... Muoto ennen kaikkea. Ehkä vanhus otti koko kohtauksen huumorilla ja naureskelee vieläkin tapahtunutta "voi näitä ihmisiä, voi tämän maan historiaa... mutta voiton puolella ollaan!".\nTämän takia olisikin tärkeää pyrkiä ennen kaikkea positiiviseen ilmaisuun niin kotona kuin töissäkin. Maailman johtaviin avioliittotutkijoihin kuuluva John Gottman havaitsi tutkimuksissaan, että kestäviä avioliittoja yhdisti yksi erityinen asia: positiivisten ja negatiivisten tunneilmaisujen suhde oli 5:1, kirjoittaa Järvilehto ja viittaa sillä postauksensa edelliseen kappaleeseen, jossa kerrotaan kauniiden sanojen kyvystä nostaa mielihyvähormonien tuotantoa. Pelkkä ulkokultainen kohteliaisuus ei siihen riitä.\nNyt lähtikin sitten muutama sana aiheesta Rakkaalleni tekstiviestinä. Nostanee mielihyvähormoniensa tasoa huimasti!\nLähettänyt Sami Hilvo klo 14.31\nTunnisteet: Hetkiä joskus ja jossain, Politiikkaa perkele, w Warszawie\nSami Hilvo 4. marraskuuta 2011 klo 16.09\nMuutama tekstiviestinä lähetetty sana sai välittömän vastauksen. Täytyy myöntää, että mielihyvähormoneja kiertää nyt elimistössäni melkoinen määrä!


Kemikaalipuhdistus on viimeinen vaihtoehto – rehevöityneen järven kunnostamiseen ei ole oikotietä - Kotimaa - Uutiset - MTV.fi\nKemikaalipuhdistus on viimeinen vaihtoehto – rehevöityneen järven kunnostamiseen ei ole oikotietä\nKotimaa Julkaistu 15.06.2017 20:54\nLounais-Suomessa sijaitseva Littoistenjärvi kemikaalipuhdistettiin toukokuussa. Alumiinikloridikäsittelyn jälkeen vesi muuttui kirkkaaksi ja välimerellisen siniseksi. Suomessa on tällä hetkellä noin tuhat huonokuntoista järveä, mutta kaikkia kemikaalipuhdistus ei kuitenkaan korjaa.\nAlan asiantuntijat keskustelivat aiheesta tänään Suomen ympäristökeskuksen järjestämässä seminaarissa Helsingissä. Suomen ympäristökeskuksen johtajan Anna-Stiina Heiskasen mukaan kemikaalikäsittely on aina viimeinen vaihtoehto rehevöityneen järven puhdistukseen.\n– Ensiksi pitää hoitaa ulkoinen kuormitus eli jätevedet ja se, mitä tulee pellolta järveen. Useissa järvissä tehdään myös hoitokalastusta, jonka avulla saadaan pois ravinteita ja toisaalta sellaisia särkikaloja, jotka muuten lisäävät järven rehevyyttä syömällä vesikirppuja ja pöllyttämällä pohjaa.\nHeiskanen korostaa, että järven tilan perusteellinen selvitys on välttämättömyys. Kemikaalipuhdistus ei välttämättä tehoa etenkään happamiin tai tummavetisiin, humuspitoisiin järviin, ja toisinaan taas käsittely täytyy toistaa. Onnistuneiden käsittelyjen vaikutusaika voi olla jopa 15 vuotta. Hyödyt ja haitat ovat järvikohtaisia.\n– Virkistysarvo paranee, kalasto voi parantua, ja jopa monimuotoisuus voi lisääntyä, kun jotkut eliölajit saavat paremmat elinolosuhteet. Haittoja tulee siitä, jos käsittely tehdään turhaan, ja mitkä sen vaikutukset sitten ovat kaloihin tai muihin eliöihin.\nLittoistenjärvi samentui takaisin parissa viikossa ja näyttää nyt normaalilta suomalaiselta järveltä – kuitenkin huomattavasti kirkkaammalta kuin lähtötilanteessa. Hoitokunnan puheenjohtaja Jukka Heikkilä tarkasti tilanteen viimeksi eilen.\n– Siellä näyttää tällä hetkellä oikein hyvältä. Vedessä ei ole edelleenkään fosforia, vesi on kirkasta, pari–kolme metriä on näkösyvyys. Sanoisin, että on menty jopa vähän yli odotusten, Heikkilä toteaa.\nUusi vaihtoehto -ryhmälle kovaa kritiikkiä: "Kainalosauva, turvaa Soinin hillotolpan" HS: KRP arvioi Suomessa olevan satoja "yksinäisiä susia" ja muita riskihenkilöitä


Usein kysyttyä : Usein kysyttyä : Tuotetuki : Palvelut\nKokosimme tänne meiltä usein kysytyt kysymykset vastauksineen.\nMuoviputket ovat kierrätettävää materiaalia ja Pipelife on mukana valtakunnallisessa muoviputkien kierrätysjärjestelmässä.\nKeräyspisteet sijaitsevat ympäri maata\nMuoviteollisuus Ry:n muoviputkien kierrätysoppaasta läydät lähimmän muovin kierrätysyrityksen\nPipelife tuotteiden laatumerkinnät, Nordic Polymark sertifikaatitit, tehdassertifikaatit ja CE-merkinnän suoritustasoilmiotukset löydät sivuiltamme helpoiten laatumerkinnät sivulta.\nNordic Poly Mark on pohjoismainen muoviputkituotteiden vapaaehtoinen laatumerkki. Nordic Polymark -merkinnän mukaiset yhteispohjoismaiset laatustandardit ovat yhteneviä eurooppalaisten laatustandardien kanssa, joten Pipelife Finland on valinnut yhdeksi laadukkaiden tuotteiden ja toimintansa mittariksi Nordic Polymarkin.\nLisää Nordic Polymark - laatumerkinnästä\nCE-merkintää käyttävältä valmistajalta ei kuitenkaan edellytetä tuotestandardin mukaista testausta eikä tarvita riippumattoman testauslaitoksen valvontaa. Tästä syystä CE-merkki ei ole verrattavissa mihinkään muoviputkituotteiden vapaaehtoiseen laatumerkkiin eikä sitä tule sekoittaa niihin.Nordic Poly Mark -laatumerkillä varustetut tuotteet täyttävät CE-merkinnän vaatimukset, vaikka tuotteissa ei olisikaan CE-merkintää.\nCE-merkki ei ole laatumerkki:\nLue lisää CE-Merkistä sivuitamme\nMikä on PE (polyeteenimuovin) lämpölaajenemiskerroin\nPolyeteenisen(PE) putken lämpölaajenmiskerroin on 0,16-0,18 mm/mᴼC eli 10 asteen muutos lämpotilassa vaikuttaa 1 metrin mittaisen putken pituuteen 1,6-1,8 mm.\nPolyeteenista valmistetut PEH-putket kestävät hyvin verkostoissa käytettyjä lämpötiloja. Painejohdoissa veden maksimilämpötila on 40°C, viettojohdoissa jatkuva lämpotila on 45°C, hetkellisesti lämpötila saattaa nousta jopa 80°C.\nKemikaalien vaikutuksen PE-, PP- sekä PVC-materiaaleihin löydät Putkien kemikaalien kesto -ohjelmasta.\nTäältä Colebrook-White ohjelmaan\nTuplakaapelinsuojan raidan väri viitta kayttöluokkaan\nLue lisää kaapelinsuojaputkien merkinnöistä täältä\nPE80 ja PE100 merkinnät kertovat putken mekaanisesta lujuudesta painetta vastaan. PE100 on mekaanisilta ominaisuuksiltaan hieman kestävämpää kuin PE80. Vastaavasti PE80 materiaalista valmistettu putki on joustavampaa ja sopii paremmin mekaanisille liittimille, jotka on kehitetty juuri PE80 -putkille.\nPE100 materiaali soveltuu jäykempänä materiaalina hyvin suurempiin putkikokoihin.\nPE100 -putket vaativat suurempaa tarkkuutta hitsattaessa, sillä putki on seinämältään ohuempaa.\nPipelifella on tuoteperhe Pipelife Dueta maalämpöasennuksiin. Lue lisää maalämpöratkaisuista täältä\nMaalämpoputkena voi käyttää tavallista painevesiputkea. Putkea valittaessa kannattaa ottaa huomioon putken eristävyys, jolloin maalämpöjärjestelmässä kannattaa käyttää PN6 luokan PEM-paineputkea. Huomioi asennettaessa ettei putki naarmuunnu tai asennettaessa synny lommoja.\nKäyttötarkoitukseen käy varsin hyvin myös PN10 luokan PEM-paineputki\nPutkeen kohdistuu maan alla ulkopuolinen paine. Paine luokitellaan asennuskohteiden mukaan (kevyt liikenne, raskas liikenne, muu käyttö).\nRengasjäykkyyden mittayksikkö on kN/m2.\n1 kN = 100 kg/m2\nSDR on lyhenne sanoista Standard Diameter Ratio. SDR-luku kertoo putken nimellisen ulkohalkaisijan ja seinämävahvuuden suhteessa. Esimerkiksi ulkohalkaisijaltaan 110 mm putken, jonka seinämä on 10 mm, SDR on 11 (110 mm jaettuna 10 mm = 11).\nPitkäaikainen altistus auringonvalolle voi aiheuttaa värimuutoksia tuotteissa. Lisäksi altistuminen auringon valon UV-säteilylle nopeuttaa useimpien muoviputkien vanhenemista.\nYleisesti voidaan sanoa että PVC-, PE- ja PP-putket kestävät hyvin varastointia auringonvalossa noin vuoden, ennen suurempia vaikutuksia. Muoviputket on kuitenkin asennettava normaalisti siten, että ne ovat jatkuvalta auringonvalolta suojassa.\nPutkenvalmistajan käsittely- ja varastointiohjeita tulee aina noudattaa.\nOnko sähköhitsauskoneisiin saatavilla uusia kaapeleita tai uusia\nS-box Fusamatic lite E-90 virhekoodi\nKoneen näytössä näkyy virhekoodi E-90. Miten tulisi toimia?\nSuosittelemme teille Suodatuskasettipakettia tai putkilla toteutettua maasuodattamoa.\nTee testi millainen tuote sinulle sopii jätevesijärjestelmät kuluttajille sivuiltamme\nVastuu jätevesijärjestelmän toimivuudesta on aina kiinteistön omistajalle. Tämän takia kannattaakin luottaa suunnittelu- ja rakennusvaiheessa ammattilaisten apuun. Etsi lähin kumppanimme täältä\nPipelifen järjestelmät ovat toimintavarmoja ja niiden asentajat ovat perehtyneitä järjestelmien perustamiseen, käyttöönottoon ja huoltoon.\nPipelife Ymparistö järjestelmän asentamiseen ja käyttökuntoon saattamiseen kuluu ammattilaiselta noin kaksi päivää.\nKiinteistön omistajan tehtävänä on varmistaa, että tontilla on liikkumatilaa kaivinkoneelle ja siirrettävälle maa-ainekselle. Asennustyötä on hyvä seurata ja näin perehtyä järjestelmän rakenteeseen myös käytännössä.\nValmiista järjestelmästä maanpinnan yläpuolelle jäävät tuuletusputket sekä kaivojen kannet. Ympäristön maisemointi voidaan aloittaa välittömästi asennuksen jälkeen.\nLue lisää kuluttajien jätevesijärjestelmä sivusta www.puhdastulevaisuus.fi\nPisaran korokerenkaan korkeus on 40cm.\nHarmaiden vesien vähäisilleä määrille suunnitellun Sauna-Seppo puhdistimen käsittelykapasiteetti on teoreettisesti 500 litraa vuorokaudessa.Sauna-Sepossa on 30 litran puskuritilavuus ja suodatin käsittelee jätevettä 20 litraa minuutissa.\nVuorakausikapasiteettia suuremmat vesimäärät heikentävät puhdistustehoa. Kapasiteetin maksimikäytössä myös fosforimassan kulutus lisääntyy. Nordkalk Oyj:n tutkimusten mukaisesti 500 litran vesimäärällä vuorokaudessa yksi täyttösäkki kestää 30 käyttöpäivää.\nSauna-Seppo on kehitetty puhdistamaan kesämökkien, mummon mökkien ja rantasaunojen jätevesiä. Sauna-Seppo on tarkoitettu vähäisten vesimäärien käsittelyyn kohteisiin joissa ei ole paineellista veden tuloa eli niin sanotuille kantovesille.\nSaunaseppo puhdistaa jätevettä fosforinpoistomassan avulla, jolla poistetaan fosforin lisäksi bakteereita jätevedestä. Puhdistuneen jäteveden voit johtaa suoraaan luontoon ilman imeytystä.\nHaastaviin saaristokohteisiin suosittelisimme suodatuskasettijärjestelmiämme. Järjestelmä sopii pieneen asennustilaan, myös mataliin asennuspaikkoihin kallioisilal tonteilla. Järjestelmä soveltuu hyvin myös vapaa-ajan asuntoihin.\nSuodatuskaseteilla voidaan rakentaa jätevesijärjestelmä niin pesuvesien puhdistamiseen, kuin wc-vesien puhdistamiseen. Saariston haastavissa asennusolosuhteissa on kuitenkin hyvä käyttää ammattitaitoista suunnittelijaa laitteita valittaessa.\nSuodatuskasettipaketti kaikille jätevesille\nPesuvesien suodatuskasettipaketti harmaille jätevesille\nLisätietoja Aki Lause, avainasiakasvastaava, puh. 040 501 3053.\nMistä saa Sauna-Sepon fosforinpoistomassaa\nSauna-Sepon fosforinpoistomassaa saat asiantuntavasta LVI-liikkeestä LVI- numerolla tilaamalla 3625 541. Kotiin toimitettuna saat sen myös verkkokaupastamme.\nPisaran suodatinmateriaali on muuttunut kiekoista säkeissä myytäväksi kuiduksi. Yksi säkki riittää yhdeksi kerraksi ja sen saa kotiin toimitettuna verkkokaupastamme.\nLähtökohtaisesti Suomessa on voimassa jätevesien puhdistukseen yleinen vaatismustaso jätevesien puhdistamiseen haja-asutusalueella.\nKunta voi määrittää jätevesijärjestelmien puhdistusvaatimuksia kuntakohtaisesti. Oman kuntasi raknenusvalvonta tai alueesi ympäristöviranomaiset osaavat kertoa aluekohtaiset aluee joilla eri puhdistusvaatimustasot ovat voimassa.\nLue lisää jätevesiasetuksesta ja puhdistusvaatimuksesta puhdastulevaisuus.fi kuluttaja sivuiltamme\nUudenmallin Sauna-Sepon voi tyhjentää ämpärillä, ota sisäsäiliö pois puhdistuksen ajaksi. Vanhanmallin Sauna-Sepossa on pohjassa tyhjennystulppa.\nVerkkokaupan tuotteet sisältävät rahdin ja toimitus on osoitteeseen johon asiakas haluaa.\nKäytämme toimituksissa Postia (Transpoint). Tilausmäärä ei vaikuta hintaan eikä toimitukseen. Toimitamme verkkokaupan tilauksia vain Manner-Suomen alueelle.\nMuoviputken sähköhitsaaminen aloitetaan seuraavilla valmistelevillä toimilla.\nPoista hapettunut tai likainen pintakerros höyläystyökalua tai käsiskraapaa hyväksikäyttäen. Pintakerros poistetaan putken päästä matkalta jonka putki uppoaa muhviin. Putken pinnasta poistettavan lastun paksuus tulisi olla 0,1-0,2 mm.\nTarkista putken vielä puhtaus. Poista lika ja epäpuhtaudet asetonilla ja nukkaamattomalla liinalla. Ota hitsausyhde suoraan pakkauksesta putken päähän ja voit aloittaa hitsaamisen\nLue lisää muoviputkien sähköhitsaamisesta täältä\nPEH-putkien asentaminen ja käsittely kylmissä olosuhteissa?\nAlle -20 asteen lämpötiloissa ei putkikuormaa saa purkaa kelalta ilman valmistajan lupaa.\nKuka huoltaa Fusamatic sähköhitsauskoneet


Iranin ydinvoimalassa ongelmia, maata riivaa sähköpula | Uutissuomalainen | Etelä-Suomen Sanomat\nEtusivu » Uutissuomalainen 21.6.2021 9:45\nIranin naapurimaat ovat olleet huolissaan Bushehrin voimalan turvallisuudesta jo pitkään, sillä voimala sijaitsee maanjäristyksille herkällä alueella. AFP / LEHTIKUVA\nBushehrin ydinvoimala Iranin eteläosassa on jouduttu tilapäisesti sulkemaan, kertoivat maan ydinvoimaviranomaiset maanantaina. Viranomaisten mukaan syynä on "tekninen vika, jonka korjaaminen vie joitain päiviä".\nVoimala on irrotettu sähköverkosta.\nIranin naapurimaat ovat olleet huolissaan venäläisvalmisteisen voimalan turvallisuudesta jo pitkään, sillä voimala sijaitsee maanjäristyksille herkällä alueella. Huhtikuussa alueella sattui järistys jonka voimakkuus oli 5,9. Se ei viranomaisten mukaan aiheuttanut vaurioita voimalalle.\nVuosia viivästynyt voimala valmistui viimein vuonna 2013. Alueelle ollaan rakentamassa vielä kahta uutta reaktoria, mutta niiden valmistuminen on vielä vuosien päässä.\nIrania on vaivannut keväästä alkaen sähköpula. Energiaministeriön mukaan pula johtuu muun muassa kuumuudesta ja vesivarantojen vähyydestä, minkä vuoksi vesivoimalat eivät toimi kunnolla.


La Piccola Torteria: Blinipannukakku\nBlinit ovat kuuluneet uuden vuoden juhliimme jo monen vuoden ajan. Kieltämättä joskus on hieman harmittanut seistä lieden äärellä paistopuuhissa, naama kiiltävänä ja hiukset rasvalta haisten. Niinpä, kun Glorian ruoka&viini-lehdestä löytyi blinipannukakkuohje, tartuin heti tilaisuuteen. Tällä kertaa uuni hoitaisi osuuteni!\nPaistamisen lisäksi myös taikina oli paljon nopeampi ja helpompi valmistaa kuin normaalisti käyttämäni blinitaikina. Taikinan juuri tekeytyi vain reippaan tunnin huoneenlämmössä, jonka jälkeen siihen lisättiin kananmunat ja rasva. Ei siis valkuaisten vatkaamista erikseen tai taikinan kohottamista seuraavaan päivään. Kätevää!\nEntä kärsikö maku, kun rasva ei tirissytkään normaaliin malliin? Sanoisin, että hieman. Ihana kullanruskea väri maistuu myös suussa ja nyt, kun väri oli hieman valju, tuntui se vaikuttavan makuunkin. Ohje on kuitenkin todella kätevä, se säästää aikaa (ja hermoja) ja kiva suolainen tarjottava valmistuu kerralla isommallekin porukalle. Minä aion tehdä blinipannaria toisenkin kerran.\nLisäksi esim. katkarapuja, mätiä, sipulia, smetanaa, tilliä\nLämmitä maito ja kermaviili kädenlämpöiseksi. Murenna hiiva joukkoon. Sekoita mukaan jauhot ja suola. Anna taikinan tekeytyä huoneenlämmössä liinan alla noin tunti, kunnes taikina kuplii reilusti.\nSekoita tekeytyneeseen taikinaan huoneenlämpöiset kananmunat ja sulatettu voi. Vuoraa reunallinen uunipelti leivinpaperilla ja kaada taikina pellille. Paista 200 asteessa, uunin keskitasolla, noin 30 minuuttia.\nTarjoile lämpimänä. Täytteet voi levittää myös koko pannukakulle ennen annospaloiksi leikkaamista.\nLähettänyt nonna klo 13.49\nRoosa 1. tammikuuta 2016 klo 14.26\nBlinejä ei olekaan tullut koskaan tehtyä. Vaikuttavat herkulta! :P\nnonna 2. tammikuuta 2016 klo 14.55\nKokeilun voi hyvin aloittaa tällä pannarilla ja edetä sitten "oikeisiin" blineihin. Mukavaa leivontavuotta myös Serkusten suklaaunelman väelle!\nPiku 3. tammikuuta 2016 klo 10.22\nKiva idea!Blinit ovat hyviä,tykkään kovasti.


Lapua kohti perusteellista sote-uudistusta | Lapuan Sanomat\nLapua kohti perusteellista sote-uudistusta\nSosiaali- ja terveyspalvelujen uudistus (sote) on tärkein sosiaali- ja terveyspalveluja koskeva kehitystyö vuosikymmeniin. Tavoitteena on, että kansalaiset saisivat tasavertaisesti laadukkaita sosiaali- ja terveyspalveluja koko maassa verorahoja mahdollisimman järkevästi käyttäen – että lääkärin ja hammaslääkärin vastaanotolle pääsisi kaikkialla yhtä nopeasti ja lastensuojeluun ja vammaispalveluun löytyy riittävää asiantuntemusta.\nNämä eivät valitettavasti toteudu tänä päivänä. Ratkaisevaa on se, millaisia päätöksiä vastuussa olevat organisaatiot jatkossa tekevät ja miten ammattitaitoisesti toimintaa johdetaan.\nOlennainen muutos on, että palvelujen järjestämisvastuu siirtyy kunnilta, sairaanhoitopiireiltä ja erityishuoltopiireilta viidelle sote-alueelle ja tuottamisvastuu jää kunnille tai kuntayhtymille siltä osin kuin sotealue niiltä palveluj tilaa.\nLapuan kaupunki ja Etelä-Pohjanmaa kuuluvat Väli-Suomen sote-alueeseen, johon kuuluvat lisäksi Pirkanmaa, Kanta-Häme ja Päijät-Häme. Kuntia on 67 kuntaa ja asukkaita yhteensä noin 1,1 miljoonaa. Järjestämisvastuun mukaiset laskennalliset menot ovat arvioitu 37 miljardiin euroon, nettomenot asukasta kohden ovat noin 3 413 euroa.\nPalveluja tuottavassa kuntayhtymässä jokaisella kunnalla on yksi tai useampia edustajia asukasluvun mukaan. Paikallisten luottamushenkilöiden rooli heikkenee oleellisesti, koska yli puolet kuntien päätösvallasta siirtyy sote-alueelle.\nKunnat rahoittavat sote-alueen toiminnan asukaslukuun perustavalla maksulla, jossa otetaan huomioon muun muassa ikärakenne ja sairastavuus.\nSote-alueet puolestaan rahoittavat palvelujen tuottamisen. Rahoituksen periaatteista neuvotellaan tuottamisvastuussa olevien kuntien ja kuntayhtymien kanssa. Rahoituksessa huomioidaan tarve, vaikuttavuus ja kustannustehokkuus.\nLapuan kaupungin kannalta oleellista on se, kuinka merkittävästi kaupungin tulevat uudet laskennalliset kustannukset ja nykyiset, todelliset kustannukset poikkeavat toisistaan.\nTällä hetkellä Lapua on yksi edullisimmin sosiaali- ja terveydenhuollon palveluita Etelä-Pohjanmaalla tuottavista kunnista. Sote-menot olivat tuoreimman tilaston mukaan 3 277 euroa per asukas. Sote-malliin liittyvän laskennallisen arvion mukaan ne olisivat 3 413 euroa asukasta kohti, mikä tarkoittaa vuositasolla kaupungin rahoitusosuuden kasvua noin 1,9 miljoonalla eurolla. Laskelma on vain karkea arvio, mutta suuntaa antava. Sen perusteella voidaan todeta, että Lapuaan näyttäisi kohdistuvan kustannusten nousupaineet.\nMonta kysymystä on kuitenkin vielä ratkaistavana, myös rahoituksen osalta. Monikanavaista rahoitusta, kuten kuntien ja valtion rahoitusta, sairausvakuutusta ja työterveyshuollon rahoitusta pohtii erillinen työryhmä, jonka mietintö valmistuu vuoden 2015 alkupuolella.\nOn vielä täysin epäselvää, mitkä kunnat ja kuntayhtymät saavat olla palvelujen tuottajia. Tästä on seurauksena se, että uudistus haastaa kunnan palvelutuotannon tuottavuuden ja vaikuttavuuden parantamiseen ja palvelutuotannon hyvä johtaminen korostuu entisestään. Mielestäni nämä seuraukset ovat hyviä ja tarpeellisia tulevaisuutta ajatellen.\nTulevalta sote-järjestämisorganisaatiolta taas edellytetään kokonaisuuksien hallintaa ja vahvaa hankintaosaamista. Alueen tehtävänä on varmistaa yhdenvertaisuus hoidon laadussa ja saatavuudessa. Kuntakohtaisia jonoja ei voi enää olla. Potilaan hoitopaikka voidaan osoittaa laajemmalta alueelta ja palvelusetelin käyttö mahdollisesti lisääntyy.\nSote koskee noin 190 000:ää työntekijää ja vielä on epäselvää, mitkä organisaatiot ovat työnantajia. Yhä on ratkaisematta sekin, kuka omistaa jatkossa kiinteistöt ja miten ne arvioidaan ja siirtyykö muu omaisuus nykyisiltä omistajilta.\nUhkia on nähty siinäkin, että kunnan perustehtävä ja rooli muuttuvat hyvin oleellisesti, kun merkittävä osa toiminnasta, päätöksenteosta ja taloudesta siirtyy kunnan ulkopuolelle. Ajatellaan, että sote-palvelut eriytyvät kunnan muusta palvelutuotannosta, minkä vuoksi hyvinvoinnin edistäminen kokonaisuutena sirpaloituu. Valmistelua on arvosteltu myös siitä, että uudistuksessa edetään kokonaan erikoissairaanhoidon ja perusterveydenhuollon ehdoilla ja sosiaalitoimen rooli jää hyvin vähäiseksi.\nOn helpompaa arvostella ja takertua vanhaan kuin nähdä mahdollisuuksia. Suurimmat esteet tulevat läheltä, meistä työntekijöistä, omasta organisaatiosta, vanhoista totutuista tavoista sekä ammatti- ja koulutuslähtöisestä ajattelusta. Kuntalaiselle – meistä jokaiselle – pitäisi olla ratkaisevinta, jos sosiaali- ja terveyspalvelut tämän uudistuksen myötä saataisiin aiempaa asiakaslähtöisemmiksi ja kustannustehokkaammiksi.\nUskon vahvasti Lapuan kaupungin sosiaali- ja terveystoimen työntekijöihin, koska me emme jää rannalle ruikuttamaan, vaan osallistumme kaikella meidän osaamisella, ammattitaidolla ja hyvällä asenteella tuleviin haasteisiin yhteistyössä kaupungin muun johdon ja kaikkien luottamushenkilöiden kanssa.\nKorostan, että edellä oleva artikkeli perustuu alustavaan tietoon uudesta sote-laista ja mahdollisesta uudistuksesta. Sote-uudistuksesta tuleva lakiesitys on vasta tulossa kuntiin lausunnolle nyt elokuun aikana ja eduskunta tekee laista päätöksen tulevan syksyn aikana.


Asiantuntijahaastattelu Pekka - Weoptit\n2021-09-29 by Joonas Ollila\nMeet Pekka – Yksi meidän kokeneista optimointiasiantuntijoistamme ja ekspertti myös metsään eksyilemisessä ;)\nTeemme sarjan nimeltä “Meet”, jossa haastattelemme Weoptit-laisia, ihmisiä, jotka saavat liiketoimintamme toimimaan ja olemaan hyvä paikka olla.\nPekka: “Ongelmanratkaisu on aina kiinnostavaa, varsinkin kun laitetaan ongelma numeeriseen muotoon. Excel, optimointimallit, algoritmit, ohjelmointikielet, yhdessä tai erikseen, sopivat työkaluikseni.”\n“Nyt oli 10 vuoden kokemus erityisesti ajoneuvojen reitinoptimointiongelmista, muita optimointimalleja ja sovelluskehitystehtäviä unohtamatta.”\n“Joskus saatan vapaa-ajallanikin eksyä dynaamisen reaaliaikareitinsuunnittelun pariin metsässä suunnistuksen ja rogainingin muodossa.”\n“Tietotekniikkaa Jyväskylän yliopistossa simulointi- ja optimointilinjalla. Tavanomaisen sovelluskehityksen ohella pääsin opinnoissa paneutumaan tietotekniikan laskennallisempaan puoleen ja algoritmeihin.”\nOnko aihe aina kiinnostanut sinua? Miten päädyit opiskelemaan tätä?\n“Kyllä oli kiinnostusta ja se oli selvää että tietotekniikkaa piti olla jossain muodossa, laskennallista puolta mielellään myös. Vaihtoehtoina oli aikanaan TTKK ja JyU, joista Jyväskylä valikoitui mielenkiintoisempien erikoistumismahdollisuuksien vuoksi.”\nMikä oli mielenkiintoisin kurssi yliopistolla?\n“Ohjelmointikurssit olivat todella laadukkaita. Algoritmikurssit kiinnostivat myös ja tietysti optimoinnin peruskurssit.”\n“Pääsen ratkomaan mielenkiintoisia ongelmia ja kehittämään uusia ratkaisumenetelmiä. Lämmittää mieltä kun saa aikaiseksi konkreettisia tuloksia, joista on hyötyä asiakkaalle.”\n“Jaa’a, ei taida juuri olla tyypillistä työpäivää. Jos keskityn johonkin projektiin niin katson mitä on työn alla ja jatkan siitä. Jos on listalla joku ratkaisua vaativa ongelma niin pureudun siihen. Välillä päivään kuuluu hyvin vaihtelevasti asiakastapaamisia, työhön liittyvää taustatutkimusta ja sisäistä kehitystä.”\nMiksi matematiikka ja optimointi kiinnostaa?\n“Matematiikka on aina kiinnostanut. Siinä on jotain selkeää kun saa numeroarvoja ratkaisun tueksi. Numeroiden kautta asioiden katsominen auttaa jäsentämään maailmaa. Optimoinnin avulla puolestaan pääsee ratkaisemaan käytännön ongelmia. Loppujen lopuksi aika moni ongelma on muotoiltavissa optimoinnin muotoon.”\nTuntuuko että työlläsi on merkitystä? Millaista?\n“On selkeästi tarpeellista hommaa asiakkaalle. Se miten saadaan asiakkaan tarpeet tietokoneen ymmärtämään muotoon ja tietokoneen tuottama ratkaisu puolestaan asiakkaan ymmärtämään muotoon vaatii monia välivaiheita ja iteraatioita. Tarve ongelmien analyyttiselle ratkaisemiselle ja asioiden tekemiselle vähän tehokkaammin on selkeä.”\nMikä on parasta Weoptitilla työskentelyssä?\n“Monipuolisia projekteja tarjolla. Tekemistä löytyy ja kaikkeen mielenkiintoiseen ei aina edes ehdi osallistua.”\nMillanen olisi unelmaprojekti?\n“Jotain reitinoptimointiin liittyvää ja aidosti uutta kehittävää, missä on mahdollisuus käyttää aikaa kaikista tehokkaimman ratkaisutavan löytämiseen kokeilemalla useita vaihtoehtoja.”\nMikä on ollut paras projekti tähän asti?\n“Yksi ihan ensimmäisiä, tehtiin startup-yritykselle heidän operoinnin tehokkuuteen keskeisesti vaikuttava resurssioptimointiratkaisin. Projektiin mentiin isoilla lupauksilla ja ehkä vähän tiukalla aikataululla, mutta tuotos meni välittömästi hyötykäyttöön ja asiakas vaikutti tyytyväiseltä. Kaiken kiireen jälkeen jäi hyvä mieli.\nMyös Esperin projekti on ollut hyvin palkitseva, koska tekemisen prosessi oli hyvin rakenteellinen ja tekeminen selkeää.”\nMiten optimointiasiantuntijan tunnistaa?\n“Keskustelemalla vähän aikaa optimoinnista niin selviää onko se asiantuntija. Optimoinnista voi puhua niin monella tasolla ja asiantuntijuuttakin on todella eri näköistä.\nYksi tapa tunnistaa on seurata tuleeko henkilölle johonkin optimointiongelmaan heti ratkaisuehdotuksia miten voisi laskea tai lähteä ratkaisemaan.”\nKäytätkö sandaaleja töissä?\n“Toimistolla kyllä. Kotona villasukkia.”\n“Metsään kävelylle tai harrastamaan liikuntaa.”\nOnko sinulla joku motto?\n“Ei mitään erityistä. Jos tähän joku pitää sanoa, se olisi varmaan “Kyllä tää jotenkin saadaan ratkaistua”.”


Lisää WEB-BOX asiaa | Matkapuhelinfoorumi - Suosituin matkapuhelinpalsta\nLisää WEB-BOX asiaa\nKeskustelu osiossa 'Datatuotteet', aloittaja akilahti, 16/9/02.\nWin98SE näyttää nopeudeksi jotain 56000 bps eli noin 4 000 bps enemmän kuin Topcomin USB modeemi. Teoriassa selausnopeus pitäisi olla parempi kuin modeemilla,mutta tavujen vastaanotto/lähetys todella surkeaa eli aukaise edes kunnolla internet sivua,jonka koko noin 26 kt. Selaimena IE6. Mikä suositeltavin selain hitaaseen käyttöön ?\nOnko GPRS vaiheessa vai onko lähimastossa vanhaa tekniikka. Kännykässä,jossa DNA littymä tavallinen karvalakkiversio täydet kentät.\nNihkeästi toiminut DNA:n GPRS muillakin, lueppas tuo http://www.matkapuhelininfo.com/forum/viewtopic.php?t=2476\nOliskos kyseessä kuitenkin päätelaitenopeus ei linjanopeus? Yleensä modeemit ilmoittaa kuvakkeessaan linjanopeuden. Jollakin AT -käkyllä sen sai sitten näyttämään sen ellei ajuri osannut näyttää muuta kuin linja nopeuden. Itselläni ulkoinen ISDN -kertoo vain päätelaitenopeuden. Joten se lienee tapauksessasi 57600.\nMikä suositeltavin selain hitaaseen käyttöön ?Klikkaa laajentaaksesi...\nOpera vois olla kova sana, siinä kun saa yhdellä napilla valittua että kuvia ei ladata lainkaan -> esimerkiksi tälläisten boardien lukeminen huomattavasti nopeampaa. Ja nappia uudelleen painamalla yhden sivun kuvat ladataan jotta näkee mistä puhutaan Ja on se muutenkin nopea, itse käytän Operaa P166 kannettavassa pääasiallisesti. Pöytäkoneessani kaikki selaimet ovat 'riittävän' nopeita =)\nItse olen myös vakavasti miettinyt ostaisko tuon Web-Boxin http://newolution.com/products/specs.html , toinen varteenotettava vaihtoehto olisi http://www.falcom.de/e/e-body-produkte-twistusb.html Kumpi olisi parempi specsien mukaan =)?\nJos dataa ei tarivitse lähettää eikä tarvitse Higspeed dataa niin Simens MC35(t)\nItse olen myös vakavasti miettinyt ostaisko tuon Web-Boxin http://newolution.com/products/specs.html , toinen varteenotettava vaihtoehto olisi http://www.falcom.de/e/e-body-produkte-twistusb.html Kumpi olisi parempi specsien mukaan =)?Klikkaa laajentaaksesi...\nKäytän tuota falcomin laitetta,nettiyhteys pysyy hyvin päällä pelkällä surffauksella ja alle jatkuvalla 10mt imuroinnilla mutta kun mennään yli 10mt,yhteys jumiutuu jolloin modeemin joutuu\nboottaamaan toisinaan myös pc:n\nOlen muutellut asetuksia käyttiksestä (winXP) ja falcomin mukana tulleesta\nohjelmasta Mobile PhoneTools nopeuksia voi säädellä mutta tuota 10mt rajan muutosta en löydy millään\nOlen jopa laittanut auton antennin siihen ja singnaalin voimakkuus on 95%--100% sekä käytän verkkovirralla toimivaa hubia mutta noista ei ole apua ainakaan tuohon 10mt imurointi määrän ylittämiseen\nDU meter näyttää keskiarvoa 5.4KB/sec joten ihan sopivasti tavaraaa tulee...olen myös hidastanut tuota nopeutta mutta silläkään ei ole vaikutusta Onko XP joku piilotiedosto joka määrää usb väylän tavaraliikenteen määrän...tai jotain\nItse laitoin tilaukseen myös tuon Falcom Twist USB paketin (328e), hieman halvempi kuin Web-Box (449e). Falcomissa käy kätevämmin sim kortin vaihto, siinä löytyy ledit ja siihen pystyy liittämään ulkoisen antennin. Toivottavasti tuon 10mbitin "raja" ei tälle laitteelle ole mikään ominaisuus. Tänään pitää hakee Dna GPRS liittymä ja loppuvkosta varmaan pääsee laitetta testaamaan. Mielestäni paljon helppokäyttöisempi on hankkia gprs boxi kuin erillinen kännykkä= ei tarvitse ladata ja helppokäyttöisempi. mutta mutta, loppuvkosta näkee onko laitteesta mihinkään =D vieläkun 7210 tulisi... Ricky,\nItse laitoin tilaukseen myös tuon Falcom Twist USB paketin (269e), hieman halvempi kuin Web-Box (449e). Falcomissa käy kätevämmin sim kortin vaihto, siinä löytyy ledit ja siihen pystyy liittämään ulkoisen antennin... Tänään pitää hakee Dna GPRS liittymä ja loppuvkosta varmaan pääsee laitetta testaamaan.Klikkaa laajentaaksesi...\nMistä tuota Falcon Twistiä saa ostaa? Kai siinä on vähintään 7 päivän palautusoikeus; dnan gprssän kanssa kun on niin että et voi kyllä olla yhtään varma toimiiko se siellä missä sitä aiot käyttää, ennen kuin olet testannut yhteyttä - mielellään useamman päivän..\nOnko tuohon Falconiin myös myynnissä erillinen antenni - ettei tarvitse autonantennia laittaa, niinkuin joku oli tehnyt (vaikka saattaahan tuo autonantenni toimia yhtä hyvin?).\nwww.procomponent.fi tuolta ainakin itse tilasin (löytyy suoraan hyllystä), lähettävät postiennakolla. Tietääkseni Falcomilla on myös myynnissä (tehokkaampi?) antenni kyseiseen tuotteeseen mutta pitää ensiksi kokeilla miten toimii mukana tulevalla antennilla. Luulisin täällä ainakin toimivan, kaverin DNA:lla täydet kentät koko ajan ja tuskinpa täällä kauheesti on gprs käyttäjiä joten ruuhkasta ei pitäisi olla kiinni!?\n... Luulisin täällä ainakin toimivan, kaverin DNA:lla täydet kentät koko ajan ja tuskinpa täällä kauheesti on gprs käyttäjiä joten ruuhkasta ei pitäisi olla kiinni!?Klikkaa laajentaaksesi...\nJep, mullakin on hyvä kenttä, usein täydet, mutta ei se takaa vakaata tiedonsiirtoa; välillä toimii, välillä ei. Harvoin pääsen puhelimen maksiminopeuksiin 4 - 5 kt/sek, välillä ei sivut tahdo aueta millään. Jollain kuulemma tässä samalla tiellä ja samalla puhelimella toimii vakaasti, joten aika henkimaailman asioita No toivotaan, että sulla toimii; en halua maalata piruja seinille. Mutta edelleen, kannataa varmistaa aina paulautusoikeus tämänkaltaisissa tuotteissa, joissa ulkoiset tekijät (=verkko) saattavat tehdä ostoksesta käyttökelvottoman. Itsellänikin on tämä R600 vain testikäytössä, 14 päivän palautusoikeus...\nJep, mullakin on hyvä kenttä, usein täydet, mutta ei se takaa vakaata tiedonsiirtoa; välillä toimii, välillä ei. Harvoin pääsen puhelimen maksiminopeuksiin 4 - 5 kt/sek, välillä ei sivut tahdo aueta millään. Jollain kuulemma tässä samalla tiellä ja samalla puhelimella toimii vakaasti, joten aika henkimaailman asioita Klikkaa laajentaaksesi...\nUsein samassa huoneessa voi tulla isoja eroja Kaksitajuus alueella, vaikka "kentät" täydet voidaan helposti saada ulkopuolisella antenilla parempaa toimivuutta.\nTänään se tuli sitten Falcomin Twist USB gprs boxi ja ihan odotetusti on toiminut. Testiksi latasin peliplaneetan sivuilta noin 13mb paketin ja keskinopeuksi getright näyttää 3,9kt/s, imutus nopeus on pyörinyt 4kt luokkaa ja sivut on latautunut, ei mitään ongelmia. tyytyväinen olen ollut, pikkasen hitaammin toiminut tänään ainakin kuin modeemi mutta eipä tule puhelinlaskua ja saa olla netti päällä kokoajan, näitten kokemusten perusteella ei paluuta entiseen eikä ole kertaakaan yhteys katkennut. Mieluummin minä tätä boxia käytän kuin gprs kännyy..\nOnko noiden usb-boxien toimivuudesta tietoa linuxissa.. eli mitä usb-ajureita ne käyttävät.. eivät taida pelata, laiskat valmistajat..\nTänään se tuli sitten Falcomin Twist USB gprs boxi ja ihan odotetusti on toiminut. ... Mieluummin minä tätä boxia käytän kuin gprs kännyy..Klikkaa laajentaaksesi...\nHyvä homma. Ei ollut mitään ongelmia isommissa tiedonsiirroissa, kuten joku valitteli (10 Mt:n "rajasta" tms.)?\nOletko käyttänyt gprs-kännyä samassa paikassa; voisit verrata nopeuksia ja yhteyden vakautta. Meinaan vaan sitä, kun täällä on todettu kännyissä olevan selkeitä eroja yhteyden laadussa.\nEn muuten löytänyt kyseistä Falcomin boksia procomponent.fi:stä, jäi hämäämään.\nEn tiedä mikä laite tukee linuxia mutta tämä Falcom tukee pelkästään Win 2000/XP. Itselläni ei ole ollut tuota 10mt rajaa, kysyin sitä asiaa Falcomin maahantuojalta www.telekoski.fi ja siellä se sanoi että asia on tiedostettu ja korjattu uusimpiin malliin, lisäksi pitäisi olla tulossa uusi firmware päivitys lähiaikoina (ensi vko?!). Tiedä mitä sitten asioita tuo päivitys korjaa mutta varmaankin toimii vielä paremmin ja ehkä nopeamminkin. firmware jne... voi ladata www.falcom.de/e ja sieltä service.\nEn ole käyttänyt gprs kännykkää, pitää kestää vielä 5110:ä kuhan idesan toimittaa 7210:n =D\nNiin, procomponent liikkeessä on tuota tuotetta, vaikka niitten sivuilla ei sitä näy...ainakin silloin vielä oli kun tilasin, mut mailaa/soita ja kysy.\nEdit: pientä säätöä...\nFalcom Twistin teknisissä tiedoissa lukee:\n* Up to 85.6/21.4 kbps (down/up link) Tarkoittaako tuo, että download-kapasiteetti 85.6 kbps ja upload-kapasiteetti vain 21.4 kbps? Aika jännää, jos siinä on tosiaan tuollainen ero!?\nRe: Falcom Twist\n* Up to 85.6/21.4 kbps (down/up link) Tarkoittaako tuo, että download-kapasiteetti 85.6 kbps ja upload-kapasiteetti vain 21.4 kbps? Aika jännää, jos siinä on tosiaan tuollainen ero!?Klikkaa laajentaaksesi...\nTarkoittaa down ~50kbit tai vähemmän ja ylös ~13kbit tai vähemmän eli normaali 4+1 laite. GSMään on vaikeampi tehdä monenaikajakson lähetystä, vastaanotto on helpompaa, jos ei tarvitsi lähettää ollenkaa niin olis kohtuu helppo tehdä kaikkien aikajaksojen vastaanotto Edit menin paljon parjaamani bitti/tavu virheeseen sovelias,\n* Up to 85.6/21.4 kbps (down/up link) Tarkoittaako tuo, että download-kapasiteetti 85.6 kbps ja upload-kapasiteetti vain 21.4 kbps?Klikkaa laajentaaksesi...\nTarkoittaa down ~50kt tai vähemmän ja ylös ~13kt tai vähemmän eli normaali 4+1 laite.Klikkaa laajentaaksesi...\nHetkinen, eli nimenomaan dl ~50 kilobittiä sekunnissa ja ul 13 kilobittiä sekunnissa.\nEn olisi ihan vakuuttunut antamistasi nopeuksista. Perehdyin hieman tarkemmin asiaan ja väitän seuraavaa:\nFalcom Twist tukee CS 1 - 4 koodauksia, eli ymmärtääkseni toimii myös nopeimmalla CS 4-koodauksella, joka antaa 21.4kbps per aikajakso. Tosiaan laitteen multi-slot luokka on 8 eli yhteys 4+1. Tästä seuraa että:\ndl-nopeus (maksimi): 4*21.4kbps = 85.5 kbps\nul-nopeus (maksimi): 1*21.4kbps = 21.4 kbps\nFalcom Twist tukee CS 1 - 4 koodauksia, eli ymmärtääkseni toimii myös nopeimmalla CS 4-koodauksella, joka antaa 21.4kbps per aikajakso. Tosiaan laitteen multi-slot luokka on 8 eli yhteys 4+1. Tästä seuraa että:<clip>Klikkaa laajentaaksesi...\nKyllä mutta verkot ei tue, ja jos tukisi ei _käytännössä_ nopeuden nousua tulisi kuin aivan optimi olusuhteissa, kun nyttenkin heikommalla kanava koodauksella maksimi kanavakohtaisen nopeuden saavuttaminen ei ole itsestään selvää.\nJos verkot alkaisivat tukemaan tuota niin teoriassa nykyinenkin laitekanta voisi sitä myös tukea, vaikka valmistajat eivät sitä kerro mainoksissaan (tietyin varauksin).


Somesta ja blogeista inspiraatiota\nMyönnän heti alkuun että pandemia on saanut somen kulutukseni räjähtämään entisestään. En sitä itse koe huolestuttavana koska todellisuus on se, että yksinkertaisesti jutut joita tehdä tällä hetkellä on vähissä. Kotoa kun ei voi poistua kun kerran päivässä ja kun kavereita ei voi nähdä, kaikki ns. normaalit harrastukset ja tekemiset ovat jo pitkään olleet tauolla. Toki luen kirjoja, puuhastelen kotona ja katson telkkaria mutta kulutan myös paljon somessa aikaa. Ja tässä on selkeästi kausia, välillä ottaa päähän aivan suunnattomasti se että kaikki tapahtuu periaatteessa ruudun välityksellä. Olen lopen kyllästynyt erilaisiin Zoom-treffeihin ja ruudun tuijottaminen.\nJouluna pidin noin kolmen viikon some-ja uutistauon. Suljin instan ja uutisia en katsonut ollenkaan. Tuntui että pääkoppa oli siinä vaiheessa niin täynnä kaikkea että kaipasin taukoa. Olin myös onnekas koska vietin joulun Suomessa joten yhtäkkiä pääsinkin näkemään muita kavereita ja tietysti perhettä. Joulun sometauon jälkeen totesin että olisi hyvä tehdä tätä säännöllisin väliajoin. Sitten kuitenkin alkoi lockdown ja tekemiset taas vähentyi entisestään.\nEn koe mitenkään huonoa omatuntoa tällä hetkellä että käytän somea paljon. Somella tarkoitan tässä kohtaa että luen blogeja, käytän instaa ja katson jotain kotiaiheisia Youtube-videoita. Tiedän että monet kokee ahdistusta somesta ja vertailevat omaa elämäänsä siihen mitä näkee somessa, mutta itselleni esimerkiksi insta on yksinkertaisesti inspiraation ja ideoiden paikka. Tiedostan että se mikä näkyy instassa ei ole koko totuus ja se on ihan ok. Minulle some siis todella harvoin luo mitään paineita, mutta eihän se ole myöskään työni. Voin käyttää sitä juuri niin paljon tai vähän kuin haluan. Jos rupeaa ärsyttää niin eikun koko appi kiinni.\nOlen kuitenkin pohtinut paljon somea ja somekäyttäytymistä viime aikoina (kaiken muun ohella, kun muuta tekemistä ei ole, huomaa sitä pohtivansa kaikkea tärkeää ja vähemmän tärkeää). Kyselin myös instagramin puolella mielipiteitä somen käytöstä ja 84% vastaajista totesi myös heidän somen käyttönsä lisäntyneen pandemian aikana. En ole siis ainut!\nInstagramia tykkään käyttää inspiraation ja ideoiden etsimiseen. Tosin päivittäisessä käytössä instagram yleensä toimii hyvänä pakokeinona tästä tämän hetkisestä todellisuudesta. Ihana katsella muiden kuvia ja sillä tavalla uppoutua toiseen maailmaan hetkeksi. Tällä hetkellä inspiroiduin paljon brittiläisten instagram-tileistä varmaankin sen takia että kaikki täällä on samassa tilanteessa eli tiukasti kotona. Tulee sitä kuuluisaa samaistumispintaa. Kiva sitten etsiä tekemisvinkkejä ja ideoita heiltä keskellä lockdownia. Esimerkiksi Suomessa tilanne on kuitenkin verrattain paljon erilaisempi (vaikka ymmärrän että korona sielläkin huolettaa ja rajoittaa), mutta täältä Brittien lockdown elämästä katsottuna meno Suomessa vaikuttaa niin erilaiselta (lue, voit esimerkiksi käydä ravintolassa tai kahvilassa sisällä) tällä hetkellä 🙂 Kun instagramin puolella kyselin mitä ihmiset hakevat/haluavat somelta, kaksi vastausta nousi yli muiden: inspiraatiota ja samanhenkisiä/samaistuttavia juttuja. Muutama hakee pääsäännöllisesti ideoita. Tällä hetkellä nämä kaksi taitavat olla itsellenikin se juttu, eli haen samaistumispintaa mutta toisaalta myös inspiraatiota.\nBlogeja kulutan vähemmän nykyään, lähinnä koska monet lempparit ovat lopettaneet jo aikoja sitten. Onneksi muutamia ihania blogeja on kuitenkin vielä jäljellä! Ja sen olen huomannut muutenkin että ihmiset tuntuvat lukevan vähemmän blogeja kuin ennen. Tiedä sitten onko niiden tie tullut pikkuhiljaa päätökseen, mutta itse ehdottomasti tykkään vielä kirjoitella blogeja, täällä kuitenkin pystyy ihan eri tavalla sanoittamaan ja kuvittamaan tekstiä kuin instagramin puolella. Minä tykkään kirjoitella blogipostauksia silloin kun inspiraatio iskee ja tykkään kyllä lukea myös blogeja. Kivat kommentit inspiroivat aina kirjoittamaan enemmän kun tietää että joku jaksaa vielä blogeja lukea ja kommentoida. Instagramin kyselyn mukaan 60% lukee vielä blogeja, joka taisi olla hieman enemmän kuin ajattelin. Blogit joita luen löytyvät enemmän tai vähemmän tuosta meidän sivupalkista.\nItselleni blogit on nykyään niitä lehtiä joita luin ennen. Kauniita kuvia ja kivoja tekstejä ja mikä parasta, voit valita mitä haluat lukea. Blogeista löydän kivoja vinkkejä, inspiraatiota ja ennenkaikkea jotain viihdykettä silloin kun haluan. Sama juttu youtube-videoiden kanssa. Ja toisaalta, ihanaa jos me voidaan tarjota meidän blogilla sitä samaa myös muille, eli ajanvietettä ja mukavia juttuja silloin kun niiden lukemista kaipaa. Olen tainnut montakin kertaa ennen sanoa, mutta ns. niitä uutisia ja mielipidekirjoituksia maailman menosta luen sitten muista medioista. Blogit ovat minulle kuin hyvä kahvihetki yhdessä ystävän kanssa. Parhaimmillaan löydät blogin joka tuntuu kun ystävän juttuja lukisi ja joka tarjoaa sinulle kivan kahvibreikin keskellä päivää ja virkistystä mielelle.\nOnko teidän somen käyttö lisääntynyt tämän pandemian aikana?\nUuden vuoden rutiinit ja tavoitteet\nMinulla on joka vuosi tapa katsoa taakse mennyttä vuotta ja pohtia tulevaa. Yleensä tulen tänne bloginkin puolelle kirjoittelemaan hieman ehkä tulevan vuoden tavoitteista.\nViime vuonna esimerkiksi kirjoitin ostolakosta ja tavoitteesta syödä enemmän vegaanisesti. Noh, sanotaanko että ostolakko oli helppo pitää kun korona saapui sillä en ole koskaan ollut mikään suurin nettishoppailija. Jotain ostoksia tuli tehtyä joita kirjailin ylös mutta hyvin vähän. Siirtyminen veganiisempaan ruokavalioon onnistui jossain määrin sillä viime vuoden alussa vaihdettiin maidot/kermat vegaanisiin versioihin ja sille tielle jäätiin. Pieni juttu mutta olen tyytyväinen tähän sillä nyt emme ole ostaneet enää vuoteen normi maitoa tai kermaa enää kotiin. Muuten tavoite onnistui vähän niin ja näin. Alkuvuosi alkoi hyvin mutta myönnän että sitten kun korona ja lockdown saapui sorruin ostamaan koko ajan paljon juustoja koska ne on ehdottomasti heikkouteni 😀 Ja samalla tajusin että meidän paikallinen juustokauppa toimittaa kotiin mitä ihanampia juustoja joten niitä tuli kyllä tilattua varmaan ihan liikaa.\nLuin juuri HomeviaLauran blogista postauksen hänen aarrekartasta vuodelle 2021 ja mielestäni sekin on kiva tapa pohtia tavoitteita ensi vuodelle. Päätinpä myös minäkin luoda enemmän visuaalisen aarrekartan tälle vuodelle Pinterestin salaisen kansion myötä, mutta kirjasin myös perinteisempiä tavoitteita ylös myös ihan kalenteriin. Mm. sitä Brittien kansalaisuutta en saanut aikaiseksi hakea viime vuonna vaikka kuinka lupailin joten jos tänä vuonna olisi uusi yritys 😀 Ostin aivan ihanan kalenterin sekä itselleni että äidilleni tulevaksi vuodeksi brittiläiseltä pienyritykseltä ja se on suunniteltu samaan tyyliin kuin bullet journal, mutta kaikki otsikoinnit ja osat on mietitty etukäteen. Kalenterissa voikin siis suunnitella koko vuoden tavoitteita mutta myös koostaa joka kuukaudelle erilaisia teemoja joihin haluaa keskittyä. Tämä sopiii minulle hyvin!\nEniten kuitenkin halusin panostaa varsinkin näin tammikuun alussa arjen rutiineihin. Koska elämä Briteissä on pitkälti keskellä lockdownia elämistä, halusin lisätä muutaman jutun arjen rutiineihin niiden viime vuonna jo hyväksihavaittujen rutiineiden (kotitreenit, juoksu ja koiralenkit valoisan aikaan) lisäksi. Yritetään nyt esimerkiksi miehen kanssa, töiden salliessa, ottaa kunnon yhteinen lounastauko joka päivä mikä tarkoittaa että syödään lounas yhdessä ja sitten viedään karvakaveri ulos.\nKoska etätyöllä jatketaan varmasti pitkälle tulevaisuuteen saakka, tein lupauksen itselleni että nyt loppu se kotona verkkareissa nuhjailu. Ennen jokaista työpäivää aion pukeutua normaaleisin vaatteisiin, enkä vaan leggareihin ja huppareihin, ja piristin itseäni laittamalla meikkiä naamaan ja kivoja koruja päälle. Minulla on vaikka niin ihania vaatteita ja asusteita joita ei tullut käytettyä koko viime vuonna joten päätin nyt sitten ruveta pitämään niitä vaikka en kotoa poistuisi. Luulen että tällä tulee olemaan positiivinen vaikutus arkirutiineihin ja ajatukseen “normaalimmasta” olotilasta (ja kaikenkaikkiaan freesimpi olo). Tosin kauniissa silkkipaidoissa en voi oikein kotona hengailla kun meillä on aina niin turkasen kylmä 😀 Nimimerkillä olen pari viimeistä päivää tehnyt töitä selkä patteriin nojaten!\nMites teillä on alkanut uusi vuosi?\n/ Filed In: Koti, Laura, Mietelmiä, Sisustus, Sisustusinspiraatio